Meyer Werft

Meyer Werft on Meyerin laivanrakentajasuvun omistama suuri laivatelakka Papenburgissa Saksassa. Se perustettiin vuonna 1795 rakentamaan puurunkoisia laivoja. Vuonna 1874 Josef Lambert Meyer aloitti laivojen rakentamisen telakalla raudasta. Nykyään se on yksi suurimmista ja moderneimmista telakoista maailmassa työllistäen 3 500 henkeä. Telakka sijaitsee Emsjoen varrella 36 kilometriä Pohjanmereltä, Dollartinlahdelta. Laivan kulku telakalle on mahdollista vain nousuveden aikana. Telakka on rakentanut monia suomalaisia aluksia, esimerkiksi niin sanotut Papenburgin sisaret, Silja Europan ja onnettomuusalus Estonian, alkuperäiseltä nimeltään Viking Sally, sekä Suomen suurimman sisävesiristeilijän M/S BlueWhite Eaglen. Meyerin suku omistaa myös kaksi muuta telakkaa, Meyer Turun telakan sekä Neptun Werft -telakan Rostockissa Saksassa. Vuonna 2022 Meyer ja Admares Marine perustivat yhteisyrityksen, jonka nimeksi tuli Meyer Floating Solutions. Meyer Turku Meyer Turku Oy on Meyer Werftin omistuksessa oleva suomalainen telakkayhtiö. Yhtiö harjoittaa Suomessa laivanrakennusta Turussa. Meyer Turku siirtyi kokonaan Meyerin omistukseen keväällä 2015. Telakalla valmistettuja matkustaja-aluksia Papenburgin telakalla on valmistettu muun muassa seuraavat alukset: 2015 Anthem of the Seas (bruttovetoisuus 168 800 GT, tilaajavarustamo Royal Caribbean International) 2015 Norwegian Escape (164 600 GT, Norwegian Cruise Line 2014 Norwegian Getaway (146 600 GT, Norwegian Cruise Line) 2014 Quantum of the Seas (168 800 GT, Royal Caribbean International) 2013 AIDAstella (71 300 GT, AIDA Cruises) 2013 Norwegian Breakaway (144 000 GT, Norwegian Cruise Line) 2012 AIDAmar (71 300 GT, AIDA Cruises) 2012 AIDASol (71 300 GT, AIDA Cruises) 2011 Celebrity Reflection (122 000 GT, Celebrity Cruises) 2011 Disney Fantasy (130 000 GT, Disney Cruise Line) 2010 Celebrity Silhouette (122 000 GT, Celebrity Cruises) 2010 AIDAblu (71 300 GT, AIDA Cruises) 2009 Celebrity Eclipse (122 000 GT, Celebrity Cruises) 2009 Disney Dream (130 000 GT, Disney Cruise Line) 2009 Celebrity Equinox (122 000 GT, Celebrity Cruises) 2009 AIDAluna (69 200 GT, AIDA Cruises) 2008 Celebrity Solstice (122 000 GT, Celebrity Cruises) 2008 AIDAbella (68 500 GT, AIDA Cruises) 2007 Norwegian Gem (93 500 GT, Norwegian Cruise Line) 2007 AIDAdiva (68 500 GT, AIDA Cruises) 2006 Norwegian Pearl (93 500 GT, Norwegian Cruise Line) 2006 Pride of Hawaii (93 500 GT, Norwegian Cruise Line), uudelleen nimetty Norwegian Jade 2005 Norwegian Jewel (92 000 GT, Norwegian Cruise Line) 2004 Jewel of the Seas (90 090 GT, Royal Caribbean Cruise Lines) 2004 MV Pont-Aven (40 700 GT, Brittany Ferries) 2003 Serenade of the Seas (90 090 GT, Royal Caribbean Cruise Lines) 2002 Brilliance of the Seas (90 090 GT, Royal Caribbean Cruise Lines) 2002 Norwegian Dawn (91 740 GT, Norwegian Cruise Line) 2001 Radiance of the Seas (90 090 GT, Royal Caribbean Cruise Lines) 2001 Norwegian Star (91 740 GT, Norwegian Cruise Line) 2000 Aurora ( 76 000 GT, P&O Cruises) 1999 SuperStar Virgo (76 800 GT, Star Cruises) 1998 SuperStar Leo, uudelleen nimetty Norwegian Spirit (76 800 GT, Norwegian Cruise Line) 1997 Celebrity Mercury (77 713 GT, Celebrity Cruises) 1996 Celebrity Galaxy (77 713 GT, Celebrity Cruises) 1995 Celebrity Century (70 606 GT, Celebrity Cruises) 1995 MV Oriana (69 153 GT, P&O Cruises) 1993 Silja Europa (59 914 GT, Silja Line) 1992 Zenith (47 255 GT, Celebrity Cruises) 1990 Horizon (46 811 GT, Celebrity Cruises) 1988 Crown Odyssey (34 242 GT, Royal Cruise Lines) myöhemmin Orient Lines, uudelleen nimetty Norwegian Crown (Norwegian Cruise Line) 1985 Homeric (42 092 BRT, Home Line}, uudelleen nimetty Westerdam (53.872 GT, Holland America Line) vuonna 1990, ja jälleen uudelleen nimetty Costa Europa (Costa Crociere) 1980 Viking Sally (uudelleen nimetty M/S Estonia) 1913 Graf Goetzen, nykyään nimellä MV Liemba. Mahdollisesti toiseksi vanhin edelleen käytössä oleva matkustajalaiva (vanhin Gisela, siipiratasalus Traunsee, Itävalta). Lähteet Aiheesta muualla Kuvia tai muita tiedostoja aiheesta Meyer Werft Wikimedia Commonsissa